Here is a page extracted from Wikipedia that may contain CSS, HTML, and a lot of unformatted text.

Title: داليا البحيرى
Content: داليا البحيرىممثله مصريه من طنطا  اتولدت (15 اكتوبر 1970 -).

حياتها 
اتولدت داليا البحيرى فى مدينة طنطا فى محافظة الغربيه فى 15 اكتوبر سنة 1970 ، وخدت لقب ملكة جمال مصر سنة 1990، و طلعت الــ27 ف مسابقة ملكة جمال العالم اللى اتعملت فى مدينة لوس انجليس ف ولاية كاليفورنيا الامريكيه فى نفس السنه . داليا معاها بكالوريوس من «كلية السياحه والفنادق» و اشتغلت مرشده سياحيه قبل ما تمثل ، و اشتغلت مقدمة برامج علا القناه الفضائيه المصريه  و موديل ، و اختاروها سفيره للنوايا الحسنة فى نوفمبر 2010، و دا عشان محاربة مرض السكته الدماغيه ، و عبرت داليا عن سعادتها باختيارها للمنصب دا ، عشان ده يعتبر دور أساسى لأى فنان

جوازها  
داليا اتجوزت المره الاولانيه من واحد خلفت منه بنت اسمها «خديجه» لكن البنت ماتت بعد 8 شهور و اتطلقت منه بعد كدا ، و المره التانيه كانت فى اغسطس 2008 من فريد المرشدى و هو ابن المنتجه ناهد فريد شوقى بنت الفنان فريد شوقى و الفنانه هدى سلطان لكن الاتنين انفصلو بعد جواز استمر خمس سنين و بعد كده مات طليقها سنة 2014 . و اتجوزت المره التالته سنة 2016 من حسن سامى  و هو راجل اعمال.

بداية تمثيلها 
دخلت داليا عالم التمثيل سنة 2000 بعدما عملت دور سعاد فى فيلم  علشان ربنا يحبك للمخرج رأفت الميهى و شاركها البطوله فى الفيلم  چيهان راتب و احمد رزق و لؤى عمران ، و مثلت مع هانى رمزى فى الفيلم الكوميدى محامى خلع سنة 2002، وعملت افلام كتير فى السينما و التليڤزيون .

أعمالها

من الأفلام 
 علشان ربنا يحبك. 2001
 محامى خلع . 2002
 سنه اولى نصب . 2004 
 كان يوم حبك . 2004
 الباحثات عن الحريه. 2005
 السفاره فى العماره . 2005
 حريم كريم . 2005
 زى الهوا . 2006
 الغواص. 2006
احلام حقيقيه .2007
 عمليات خاصه.2007
 جوبا .2007

من المسلسلات 
 قلبى يناديك.
 البنات.
 ساعة الحظ.
 على يا ويكا.
 بأمر الحب.
 عفاريت حسين الإمام.
 صرخة أنثى.
 بنت من الزمن ده.
 احلام مشبوهه.
 خيانه عصريه.
 ريش نعام.
 فى غمضة عين.
 القاصرات.
 امراتان.
 يوميات زوجه مفروسه اوى.

الرسوم المتحركة 
 مبروك و سلطان و جميله.
 مغامرات لومه و المعلم سلومه.

مصادر
 السينما.كوم
https://elcinema.com/person/1070026/

مواليد 1970
ممثلات مصريات
ممثلات اغراء
ملكات جمال مصريات
موديلات مصريات
خريجين جامعه حلوان
غرباويه
ناس من طنطا
مصريين ضد ثورة 25 يناير